31 ሓምለ 2018 ግንባር ኢህወዴግ፡ ኣብ ቀራና መንገዲ ጠጠው ከምዝበለ ባዕሉ እቲ ውድብ ተረጊፁ ተዛሪቡ እዩ። ኣብ ቀረባ እዋን ድማ መራሕቲ ህወሓት እቲ ዕድል ካብ ቀራና መንገዲ ዝያዳ ናብ ሓደ ገፅ ከምዝዛዘወ ይገልፁ'ለው። መራሕቲ ኢህወዴግ ፖሊሲ ሕኸኸኒ ክሓከካ ከምዘየዋፅኦን ኣባላት ውድባት ብርእዮ ክነቓቐፉ ክምዝግባእን ንህዝቢ ብዕሊ ገሊፆም እዮም። ቀደም ከብዱ መቓብር ዝነበረ ግንባር ኣብዚ እዋን እዚ ምሔ ኮይኑ ዘዝበሎ ኣብ ጎልጎል ይዝረው ኣሎ። ሓድነቱ እውን ግምዕምዕ ይብል ምህላዉ ሓደ ሓደ ምልክታት ይርአዩ ኣለዉ። ውድብ ህወሓትን መንግስቲ ትግራይን ደጊም ምድፍፋር ካብ ተጀመረ ኢሎም ሓቂ ምዝራብ ዝመረፁ ይመስል ። ኣብ ዝሓለፉ ሰለስተ ዓመታት ብፍላይ ኣብ ክልል አምሓራ ኣብ ልዕሊ ንፁሓን ተወለድቲ ትግራይ ዝፍፀም ዘሎ ግፍዒ ዘስካሕኸሖም ይመስል። ኣብቲ በቀንዱ ምስ ኤርትራ ዝተጀመረ ሰላም ንምድጋፍ ዝተፀወዐ ሰላማዊ ሰልፊ፡ ብሄርን መንነትን መሰረት ዝገበረ መጥቃዕቲ ጠጠው ክብል ብግልፂ አተሓሳሲቡ። ቅድም ክብል'ውን ማእከላይ ኮሚቴ ውድብ ህወሓት ህፁፅ ኣኼባ ብምፅዋዕ "መትከል ውድብና ይጠሓስ ስለዘሎ ብቕልጡፍ ተራኺብና ንዘቲ" ዝብል ፃውዒት ኣቕሪቡ ነይሩ:: ኮይኑ ግና ቤት ምኽሪ ኢህወዴግ ዛጊድ ተኣኪቡ ኣይዘተየን። እወንታዊ ምላሽ'ውን ኣይሃበን። ንዶ/ር ኣብዪ ኣሕመድ ክነመስግንን ክንእድን ዝበሉ ኣብ ኣዲስ ኣበባ: ባህር ዳርን ገለ ከተማታት ደቡብ ኢትዮጵያ ሒዘምዎ ዝወፅኡ ጭርሖታትን ባንዴራን ንብዙሓት ኣደንጊፁ እዩ። ብፍላይ ኣብ ትግራይን ካልኦት ክልላትን መዛተዪ ርእሰ ነገር ኮይኑ'ሎ::ነዚ መበገሲ ብምግባር ባይቶ ክልል ትግራይ ኣብ ዝፀወዖ ዋዕላ "ኣብቶም ሰልፍታት ሕገ መንግስትን ስርዓት ፌደራልን ተጣሒሱ'ሎ ነዚ ድማ ኣትሪርና ንኹንን" ኢሉ:: ካልኦት ክልላት እውን ቅዋሞም ክገልፁን ነቲ ተርእዮታት ክኹንኑ ፀዊዑ እዩ። ብድሕሪኡ "ስለምንታይ እዩ ህልውና ሕገ መንግስታዊ ስርዓትን ሃገራዊ ሓድነትን ንተጋሩ ዘሳሕዮም?" ዝብል ሕቶታት ምልዓል ጀሚሩ። እዚ ብውዝፉ ብስሩ ተጋሩ ንድሕነት እዚ መስዋእትነት ዝተኸፈሎ ስርዓት ድምፅና እውን ክነስምዕ ኢና ዝብል ሃሳብ ተላዒሉ:: ብተደጋጋሚ ድማ እቲ ሰልፊ ተሰጋጊሩ። ኣብዚ እቲ ሰልፊ ኣየድልን ዝብሉ ወገናት'ውን ድምፆም ኣስሚዖም እዮም:: "ምኽንያቱ "ይብሉ "ኣብ ትግራይ ሰልፊ ብዝተግበረ ካብ ትግራይ ወፃኢ ቁፅሪ ኣብ ልዕሊ ዘለዉ ተጋሩ መጥቃዕቲ ይበፅሕ ስለዘሎ ሰልፊ ይትረፍ" ይብሉ:: ሰልፊ ክግበር ኣለዎ ዝብል ድጋፋዊ ድምፂ ስለዝዓብለለ ግን እቲ ሰልፊ ንምክያድ መዓልቲ ተቖሪፁ። "መንእሰይ፡ ነቶም ሽማግለታት ብኽብሪ ሰንዩ፡ ስልጣን ክቆፃፀር ኣለዎ" መንግስቲ ትግራይ ረብሓ ኤርትራውያን ስደተኛታት ከስፍሕ'የ ይብል ክልላዊ መንግስቲ ትግራይ፡ ድሌት ምሕዝነትን ባህግን ህዝቢ ኤርትራ ንኢዱ ቀዳም ሓምለ 21 ብኣማኢት ኣሻሓት ዝቑፀር ህዝቢ ከተማ መቐለ ብዘስደምም መልክዑ ገዛውቱ ሃርሂሩ ናብ ስታድዮም ትግራይ ግልብጥ ኢሉ ወፀ። እዚ ከምዚ'ሉ እንተሎ ስሙይ መሃንዲስን ስራሕ አካያዲ ህዳሰ ግድብ ኢትዮጵያን፡ ስመኘው በቀለ ኣብ ድሮ እቲ ሰልፊ ሞይቶምያ ምስ ሰምዐ ህዝቢ ዝገደደ ደሙ ገሪሩ ቀታሊ ብቕልጡፍ ተፃርዩ ናብ ፍርዲ ክቀርብ ዝሓትት ድምፂ አካል ፃውዒት እቲ ሰልፊ ኮይኑ ውዒሉ። መግለጺ ስእሊ, ቀታሊ ኢንጂነር ስመኘው በቀለ ብህፁፅ ናብ ሕጊ ክቐርብ ህዝቢ መቐለ ሓቲቱ ስእልታት መሃንዲስ ስመኘው ምስ ስእሊ ነብስሔር መለስ ዜናዊ ኣጣሚሩ ብምሓዝ ኣብቲ ሰልፊ ድምፁ ኣስመዐ:: ምክብባር ወይ ከኣ ምብትታን ምክትል ኣማሓዳሪ መንግስቲ ትግራይ፡ ዶ/ር ደብረፅዮን ቅድሚ ሎሚ ክዛረብዎ እዮም ተባሂሉ ዘይሕሰብ ዝነበረ ዘረባ ኣብ ቅድሚ ሰለፈኛታት ኣስምዖም። "ሓድነት ሃገር ኣብ ምርግጋፅ እቲ ሓደ ተለማኒ እቲ ካልእ ለማኒ ክኸውን የብሉን:: ክልተ ዕድላት እዩ ዘለዋ: ተኸባቢርካ ምንባር ወይ ድማ ምብትታን" ኢሎም። ስታድዮም ምሉእ ህዝቢ ነዛ ዘረባ እዚኣ ምስ ሰምዐ ኣብቲ ስታድዮም "ይደገም!
